CELEX: 62005CA0039
Language: et
Date: 2008-07-01 00:00:00
Title: Liidetud kohtuasjad C-39/05 P ja C-52/05 P: Euroopa Kohtu (suurkoda) 1. juuli 2008 . aasta otsus — Rootsi Kuningriik, Maurizio Turco versus Euroopa Liidu Nõukogu, Taani Kuningriik, Soome Vabariik, Suurbritannia ja Põhja-Iiri Ühendkuningriik, Euroopa Ühenduste Komisjon (Apellatsioonkaebus — Juurdepääs institutsioonide dokumentidele — Määrus (EÜ) nr 1049/2001 — Õiguslik arvamus)

15.8.2008   
            
            
               ET
            
            
               Euroopa Liidu Teataja
            
            
               C 209/2
            
         Euroopa Kohtu (suurkoda) 1. juuli 2008. aasta otsus — Rootsi Kuningriik, Maurizio Turco versus Euroopa Liidu Nõukogu, Taani Kuningriik, Soome Vabariik, Suurbritannia ja Põhja-Iiri Ühendkuningriik, Euroopa Ühenduste Komisjon
   (Liidetud kohtuasjad C-39/05 P ja C-52/05 P) (1)
   
   (Apellatsioonkaebus - Juurdepääs institutsioonide dokumentidele - Määrus (EÜ) nr 1049/2001 - Õiguslik arvamus)
   (2008/C 209/02)
   Kohtumenetluse keel: inglise
   Pooled
   
      Hagejad: Rootsi Kuningriik (esindajad: K. Wistrand ja A. Falk), Maurizio Turco (esindajad: advokaadid O. Brouwer ja C. Schillemans)
   
      Hagejate toetuseks menetlusse astuja: Madalmaade Kuningriik (esindajad: H. G. Sevenster, C. M. Wissels ja M. de Grave)
   
      Teised menetlusosalised: Euroopa Liidu Nõukogu (esindajad: J.-C. Piris, M. Bauer ja B. Driessen), Taani Kuningriik (esindaja: B. Weis Fogh), Soome Vabariik (esindajad: A. Guimaraes-Purokoski ja J. Heliskoski), Suurbritannia ja Põhja-Iiri Ühendkuningriik (esindajad: V. Jackson, S. Nwaokolo ja T. Harris ja barrister J. Stratford), Euroopa Ühenduste Komisjon (esindajad: M. Petite, C. Docksey ja P. Aalto)
   Kohtuasja ese
   Apellatsioonkaebus Euroopa Ühenduste Esimese Astme Kohtu (viies koda) 23. novembri 2004. aasta otsuse peale kohtuasjas T-84/03: Turco vs. Euroopa Liidu Nõukogu, millega Esimese Astme Kohus jättis rahuldamata hagi kohtuasjas T-84/03, milles paluti tühistada nõukogu otsus, millega osaliselt keelduti rahuldamast M. Turco taotlust tutvumiseks nõukogu 14. ja 15. oktoobri 2002. aasta justiits- ja siseasjade 2455. istungjärgu päevakorras olnud teatud dokumentidega
   Resolutiivosa
   
               1.
            
            
               Tühistada Euroopa Ühenduste Esimese Astme Kohtu 23. novembri 2004. aasta otsus kohtuasjas T-84/03: Turco vs. nõukogu selles osas, mis puudutab Euroopa Liidu Nõukogu 19. detsembri 2002. aasta otsust, millega keelati M. Turcole juurdepääs nõukogu õigustalituse arvamusele nr 9077/02 nõukogu direktiivi vastuvõtmise ettepaneku kohta, milles nähti ette miinimumnõuded varjupaigataotlejate vastuvõtmiseks liikmesriikides, samuti selles osas, mille kohaselt kannavad M. Turco ja nõukogu kumbki poole kohtukuludest.
            
         
               2.
            
            
               Tühistada Euroopa Liidu Nõukogu 19. detsembri 2002. aasta otsus, millega keelati M. Turcole juurdepääs nõukogu õigustalituse arvamusele nr 9077/02.
            
         
               3.
            
            
               Mõista Euroopa Liidu Nõukogult välja kohtukulud vastavalt Rootsi Kuningriigi apellatsioonimenetluses esitatud nõudele ja vastavalt M. Turco nõuetele, mis on esitatud nii selles menetluses kui ka esimeses kohtuastmes, mis lõppes Euroopa Ühenduste Esimese Astme Kohtu kõnealuse otsusega.
            
         
               4.
            
            
               Taani Kuningriik, Madalmaade Kuningriik, Soome Vabariik, Suurbritannia ja Põhja-Iiri Ühendkuningriik, Euroopa Liidu Nõukogu ja Euroopa Ühenduste Komisjon kannavad ise oma kohtukulud seoses apellatsioonimenetlusega.
            
         
               5.
            
            
               Euroopa Liidu Nõukogu kannab ise oma kohtukulud seoses menetlusega esimeses kohtuastmes.
            
         
      (1)  ELT C 106, 30.4.2005.